

|  |
| --- |
|  |
| **Všetkým záujemcom** |
|  |
|  |
|  |

Vec

Odpoveď na žiadosť o vysvetlenie SP č.3 k predmetu zákazky: **Diagnostické ultrazvukové prístroje pre potreby ambulantnej reumatológie, ORL a urológie vrátane súvisiacich služieb**v súlade s § 48 zákona č. 343/2015 Z.z. Zákona o verejnom obstarávaní. Zákazka bola zverejnená vo vestníku verejného obstarávania Úradu pre verejné obstarávanie Bratislava č. 251/2025 zo dňa 12.12.2025, 19663 - MST a v Úradnom vestníku Európskej únie 823541-2025 zo dňa 11.12.2025; Korigendum zverejnené vo vestníku verejného obstarávania Úradu pre verejné obstarávanie Bratislava č. 8/2026 zo dňa 14.01.2026, 472 - IOX a v Úradnom vestníku Európskej únie 22085-2026 zo dňa 13.01.2026

Otázka č.1 k žiadosti o vysvetlenie SP č.3:

Špecifikácia bod č.:1.72 1x 2D vysokofrekvenčná lineárna "hockey-stick" sonda, s počtom elementov min. 192 (reumatológia) min. 12-18 MHz\*

Bude verejný obstarávateľ akceptovať sondu s hornou hranicou frekvenčného rozsahu 15 MHz, pokiaľ bude sonda zároveň ponúkať oveľa lepšie penetračné vlastnosti? Máme za to, že rozdiel v zobrazení jemných štruktúr na základe izolovaného číselného parametra ako je maximálna frekvencia je pri takejto odchýlke minimálny.

Odpoveď k otázke č.1 k žiadosti o vysvetlenie SP č.3:

K parametru 1.72, ktorým je 2D vysokofrekvenčná lineárna „hockey-stick“ sonda určená pre reumatologické využitie s minimálnym frekvenčným rozsahom 12 – 18 MHz a minimálnym počtom 192 elementov, verejný obstarávateľ uvádza, že navrhovaný frekvenčný rozsah 4 – 15 MHz **nie je akceptovateľný**. Pri tomto type sondy je z hľadiska účelu použitia a charakteru vyšetrovaných oblastí rozhodujúca vysoká horná hranica frekvenčného rozsahu, ktorá zabezpečuje dostatočné rozlíšenie pri zobrazovaní veľmi povrchových a jemných anatomických štruktúr. Navrhované riešenie preto nespĺňa požiadavku na vysokofrekvenčný charakter sondy v zmysle technickej špecifikácie.

Verejný obstarávateľ zároveň uvádza, že jednotlivé parametre technickej špecifikácie posudzuje samostatne a akceptuje len také riešenia, ktoré sú z hľadiska účelu použitia funkčne a medicínsky rovnocenné a spĺňajú požiadavky kladené na konkrétny bod opisu predmetu zákazky.

**Na základe uvedeného nedochádza k zmene v Súťažných podkladoch.**

Otázka č.2 k žiadosti o vysvetlenie SP č.3:

Špecifikácia bod 1.69:

Máme za to, že lineárna sonda so šírkou 50 a viac mm je v urológii pri vyšetrení testes skôr kontraproduktívna. Nejedná sa prosím o preklep, kedy mala špecifikácia znieť "šírka max. 50 mm"? Zároveň by sme sa radi spýtali verejného obstarávateľa, či bude akceptovať ponuku aplikačne ekvivalentnú lineárnu sondu s frekvenčným rozsahom 2-12 MHz. ?

Odpoveď k otázke č.2 k žiadosti o vysvetlenie SP č.3:

K parametru 1.69, ktorým je 2D lineárna sonda, plocha min. 50 mm (urológia) sonda určená pre urologické využitie s minimálnym frekvenčným rozsahom 2 – 14 MHz, verejný obstarávateľ uvádza, že navrhovaný frekvenčný rozsah 2 – 12 MHz **nie je akceptovateľný** a zároveň **nejde o preklep** pri stanovení parametra, ktorým je min. šírka plochy sondy.

Pri tomto type sondy je z hľadiska účelu použitia a charakteru vyšetrovaných oblastí rozhodujúca aj horná hranica frekvenčného rozsahu, ktorá zabezpečuje dostatočné rozlíšenie pri zobrazovaní veľmi povrchových a jemných anatomických štruktúr aj väčších rozmerov ako sú testes. Navrhované riešenie preto nespĺňa požiadavku na sondu v zmysle technickej špecifikácie a účelu použitia.

**Na základe uvedeného nedochádza k zmene v Súťažných podkladoch.**

**Verejný obstarávateľ má za to, že na základe vyššie uvedených odpovedeí, nedochádza k úprave v dokumentoch potrebných na vypracovanie ponuky, preto termín na predkladanie ponúk ostáva nezmenený.**

Inštitút vysvetlenia súťažných podkladov v zmysle § 48 ZVO ako vyplýva zo samotného označenia, slúži na vysvetlenie, objasnenie alebo spresnenie súťažných podkladov zadaných verejným obstarávateľom v procese verejného obstarávania.